Upin & Ipin itu apa sih? Jelaskan dalam bahasa melayu ya

Upin & Ipin (Tulisan Jawi: اوڤين دان ايڤين; juga dikenali sebagai Upin & Ipin dan Kawan-Kawan) ialah siri pendek animasi Malaysia yang dihasilkan oleh syarikat animasi Les' Copaque Production, dan juga nama bagi dua watak utama siri ini. Upin & Ipin merupakan keluaran sampingan bagi filem Geng: Pengembaraan Bermula yang juga menampilkan watak utama siri animasi tersebut.

Mula-mulanya, Upin & Ipin disiarkan sempena bulan Ramadan pada tahun 2007 di TV9 (Malaysia), dengan tujuan mendidik anak-anak agar menghayati erti bulan mulia, kini menjangkaui 17 musim dan tidak terhad pada televisyen, bahkan juga dalam bentuk DVD dan penstriman video melalui saluran YouTube rasmi Les' Copaque Production. Upin & Ipin juga berjaya dipasarkan di luar negara, khususnya negara jiran Indonesia.

Atas kejayaan menambat hati penonton serantau, Upin & Ipin disenaraikan dalam Malaysian Book of Records sebagai "Animasi Paling Berjaya" pada tahun 2011.